Fréttir|Guðlaugur Þór gefur lítið fyrir samanburð á Trump og Boris
NæstGoogle hættir við leitarvél sem ritskoðar|
bretlandefnahagsmálstjórnmálbrexit
Bára Huld Beck 26. júlí 2019
Guð­laugur Þór Þórð­ar­son utan­rík­is­ráð­herra gefur lítið fyrir sam­an­burð á Don­ald Trump, for­seta Banda­ríkj­anna, og Boris John­son, nýjum for­sæt­is­ráð­herra Bret­lands, í við­talið í Bít­inu á Bylgj­unni í morg­un.
Hann segir að ólíku sé saman að jafna, þegar litið er á þessa tvo stjórn­mála­menn. „Trump hefur aldrei verið í stjórn­málum og hefur stutt annan stjórn­mála­flokk en hann er í núna mjög lengi og kemur allt ann­ars staðar að. Hann er með aðra nálgun en maður sér hjá hefð­bundnum stjórn­mála­mönn­um,“ segir utan­rík­is­ráð­herra.
Guð­laugur Þór skilur ekki hvernig fólk getur stillt þeim Trump og John­son upp sam­an. „Trump hefur til dæmis lagt áherslu á herð­ingu í inn­flytj­enda­málum – þú finnur ekki slíkt hjá Boris John­son – og það sem menn skil­greina oft sem popúl­isma. Boris John­son er búinn að vera í stjórn­málum í ára­tugi og er frjáls­lyndur íhalds­mað­ur. Hann hefur til dæmis verið borg­ar­stjóri í London þar sem hann vann London, sem á ekki að vera hægt fyrir íhalds­mann, og komst hann mjög vel frá því verk­efn­i.“
­Guð­laugur Þór greinir frá því að honum hafi fund­ist mjög gott að starfa með John­son þegar hann gegndi stöðu utan­rík­is­ráð­herra. Hann segir að John­son kunni að slá á létta strengi.
„Hér fer ekki á milli mála að hér er mjög hæfur stjórn­mála­maður á ferð­inni með ákveðna sýn á hvert hann vill fara. Hann er óhefð­bund­inn að mörgu leyti og það held ég að sé í fínu lag­i,“ segir hann.
Jafn­framt bætir Guð­laugur Þór því við að framundan bíði John­son gríð­ar­lega erfitt verk­efni og að nýi for­sæt­is­ráð­herr­ann leggi ekki ein­ungis áherslu á Brex­it. Hann segir enn fremur að mikið sé af prýð­is­fólki í nýju rík­is­stjórn John­son sem hann hafi einnig kynnst í gegnum tíð­ina.
Orðafjöldi: 284 Færslan var síðast uppfærð: 26. júlí 2019, kl. 11:35
Færslan birtist fyrst: 26. júlí 2019, kl. 11:30
NæstGoogle hættir við leitarvél sem ritsk...